Kristiansand rådhus

Kristiansand rådhus ligger på Øvre torv i Kristiansand kommune i Agder.  Selve rådhuset huser bystyresal og møterom.  Kommuneadministrasjonen, inkludert ordførerens kontor (Rådhuskvartalet) ligger i de øvrige bygningene med front mot Øvre torv og har også inngang fra Tollbodgata.

 Historie 
I begynnelsen av 1800-tallet hadde byen få offentlige bygninger. I 1830-årene begynte behovet for kommunale bygninger å bli påtrengende. Det ble planlagt et rådhus som skulle inneholde tinghus med rom for rettslokaler, skattefogd, politimester, magistrat, byfogdkontor – og fengsel til erstatning for det skrøpelige, gamle fengslet i byen. Formannskapet henvendte seg til landets mest anerkjente arkitekter. Høye byggekostnader førte imidlertid til at planene ble lagt til side. På slutten av 1850-årene tilbød staten seg å betale store bidrag til kommuner som reiste nye fengselsbygg. Den sjansen lot ikke byen gå fra seg.

Magistraten foreslo i 1860 å bygge rådhus og fengsel på torvet. Arkitekt Carl Emil Kaurin i Christiania tegnet rådhuset.  Rådhuset med fengsel ble oppført av arbeidere fra hovedstaden i 1863-1864.

Rådhuset ble innviet 15. september 1864. Formannskapssalen ble innredet i rådhuset i 1951. I begynnelsen av 1980-årene ble det gamle fengselet revet i forbindelse med en utvidelse av Festningsgata, og rådhuset ble ominnredet etter tegninger fra byarkitekt Alv ErikstadOlav Breen: Kristiansand - en mangfoldig by Kristiansand kommune 1991 (side 24) ISBN 82-99-2385-0-1.

Rådhuset er bygget på sandgrunn, og under graving av nytt, undersjordisk parkeringshus i mars 2016 under Øvre Torv, fikk det setningsskader og slo sprekkerKristiansand rådhus slår sprekker NRK Sørlandet 17.03.2016.

 Referanser 

 Eksterne lenker 
 Rådhuset - kommunens parlament  Kristiansand kommune

Kategori:Byggverk i Kristiansand
Kategori:Kristiansands historie
Kategori:Rådhus i Norge
Kategori:Kvadraturen (Kristiansand)
Kategori:Byggverk fullført i 1864
Kategori:Kulturminner i Kristiansand